سان فرانسيسكو

سان فرانسيسكو (ب نّݣليزية: San Francisco) هي مدينة فـ ولاية كاليفورنيا فـ الولايات المتاحدة د ميريكان، وكتعتبر القلب ديال منطقة خليج سان فرانسيسكو (Bay Area). هي رابع أكبر مدينة فكاليفورنيا من حيث السكان، ومن الحالات النادرة اللي فيها المدينة والمقاطعة مجموعين فـ نفس الإدارة الرسمية سميتها City and County of San Francisco. المدينة كاينة فوق شبه جزيرة كتفصل لمحيط لهادي على خليج سان فرانسيسكو. عدد السكان ديالها قارب 881 ألف نسمة، والمنطقة الحضرية الكبيرة اللي كتضم سان خوسي وأوكلاند وبيركلي فيها كثر من 7 د المليون نسمة، وكتتحسب من أكبر المناطق الحضرية فـ الولايات المتاحدة د ميريكان. سان فرانسيسكو معروفة بالتلال ديالها، الضباب، الصيف البارد نسبياً، والمعالم الشهيرة بحال قنطرة گولدن گيت، جزيرة ألكاتراز، تشاينا تاون، التراموايات بالكابل، وحي كاسترو المعروف عالمياً. لتاريخ من حوالي 3000 عام قبل لميلاد كانت المنطقة مسكونة بقبائل من السكان الأصليين اللي تسمّاو لاحقاً أولوني. فـ القرن 16 وصلو لمستكشفين إسبان وإنجليز للمنطقة، ومن بعد تأسسات مواقع عسكرية ومهمات دينية إسبانية فـ 1776 بحال Presidio ومهمة سان فرانسيسكو د أسيس. فـ القرن 19 تزاد دوّار سميتو يربا بوينا، ومن بعد الحرب المكسيكية-الأمريكية تبدلات السمية لسان فرانسيسكو. المدينة كبرات بسرعة كبيرة مع حمى الذهب فـ 1848. فـ 1906 ضرب زلزال كبير المدينة ودمّر بزاف د المباني، ولكن تعاود تبنات بسرعة. فـ الستينات ولات مركز للثقافات البديلة وحركة الهيبيز، وبقات معروفة بالتسامح والتنوع. لجغرافيا المدينة كاينة فالساحل الغربي ديال الولايات المتاحدة د ميريكان وعلى شبه جزيرة فيها بزاف د التلال. منطقة Bay Area كتضم مدن كبار بحال سان خوسي وأوكلاند وبيركلي وبالو ألتو. لمناخ المناخ متوسطي، بصيف معتادل وشتا رطب نسبياً. الحرارة منخفضة مقارنة مع بزاف د المدن فكليفورنيا، والضباب مشهور بزاف فالمدينة. الزلازل المدينة كاينة فوق فالق سان أندرياس المعروف بالنشاط الزلزالي. زلزال 1906 كان من أكبر الكوارث فالمدينة، وزلزال آخر قوي وقع فـ 1989. السكان عدد السكان فـ 2010 وصل حوالي 805 ألف نسمة. التركيبة السكانية متنوعة بزاف والجالية الصينية كتعتبر من أكبر الجاليات فأمريكا الشمالية. النقل الشركة SF Muni كتسير المترو والطراموايات والحافلات، وكاينين الكابل كار المشهورين. شبكة BART كتوصل المدينة بالمدن المجاورة، ومطار San Francisco International Airport كاين جنوب المدينة. لمصادر